Document ID: /roh_data/filtered/Bilingualer_Corpus_interleaved-it-rm.jsonl.gz/875

This is a text translated from Italian to Rumantsch Grischun.
Concetto globale "Nuova costruzione e risanamento della Scuola cantonale grigione" - decisione importante per il futuro

di Claudio Lardi, Consigliere di Stato

L'esistente edificio della Scuola cantonale, concepito per ca. 800 allieve ed allievi, consentiva in una prima fase l'attività scolastica per le sezioni di scuola media, senza la scuola magistrale, in un'unica sede! Soltanto il forte aumento del numero di allieve ed allievi - fino a 1'500 adolescenti - ha fatto sì che l'attività scolastica abbia dovuto essere ripartita su più edifici a Coira.

Le allieve e gli allievi - il bacino di utenza primario comprende la Valle del Reno, lo Schanfigg, il Grigione centrale, la regione Heinzenberg/Domigliasca, l'Hinterrhein e le Valli italofone - frequentano una Scuola cantonale il cui edificio si trova in pessimo stato. Le aule non rispondono più ai metodi odierni di insegnamento e d'inverno possono essere riscaldate soltanto fino a poco più di 15 gradi. L'edificio è umido ed è contaminato dal veleno ambientale PCB. La costruzione non è neanche adatta ai portatori di handicap. Oltre a tutto ciò, gli adolescenti devono sopportare spostamenti molto lunghi tra le singole lezioni, non soltanto per frequentare le lezioni di educazione fisica, cosa che li espone ai rischi del traffico stradale. Il Governo e il Gran Consiglio non vogliono più accettare questa situazione e sono concordi sul fatto che dal punto di vista edilizio esista un urgente bisogno d'agire e che sia necessario ampliare l'offerta di aule.

Lo scopo principale del progetto cantonale in votazione il 16 maggio 2004 è quello di mettere a disposizione delle allieve e degli allievi che frequentano la Scuola cantonale aule adeguate ed in numero sufficiente e di evitare il più possibile che gli adolescenti vengano esposti ai pericoli del traffico stradale. Anche gli adolescenti portatori di handicap o infortunati devono poter frequentare la Scuola. Il benessere, la sicurezza e la salute dei 1'200-1'300 adolescenti che frequentano la Scuola cantonale può e deve avere una grande importanza.

Certo, i 98 milioni di franchi richiesti e necessari per la realizzazione del concetto globale, comprendente una nuova mediateca, l'aula magna e la mensa, che comporta anche la rinuncia all'edificio esistente e la demolizione dello stesso, sono molti soldi. Il fatto che, in confronto, il Cantone presenti nel conto di gestione corrente del 2003 una spesa di 2,1 miliardi di franchi e nel conto degli investimenti una spesa di 405 milioni di franchi, non cambia nulla a questa situazione. Anche il fatto che gli investimenti si ripartiscano su più anni - essi ammonteranno negli anni 2005, 2006, 2007 e 2008 ad una media di 20 milioni annui - può relativizzare questa cifra soltanto in rapporto alla spesa complessiva.

Capisco benissimo che Voi, care Concittadine e cari Concittadini, Vi confrontiate in modo approfondito con questo progetto e lo sottoponiate ad un attento esame. Vi posso assicurare che il concetto globale è stato elaborato in maniera accurata da esperti in materia edilizia. Vi posso inoltre garantire che la Commissione edilizia, il Governo, la Commissione per la formazione e la cultura e il Gran Consiglio si sono espressi a favore della realizzazione del concetto globale in votazione dopo una verifica ed un esame critico intensi ed approfonditi del progetto. Tutti questi organi, che meritano la Vostra fiducia, sono convinti della necessità, dell'adeguatezza e dell'economicità della soluzione proposta. Vi sono grato se, dando fiducia a queste istituzioni, approverete questa domanda di credito e, con il Vostro Sì, lascerete un segno positivo per le future allieve ed i futuri allievi della Scuola cantonale.

Gli esperti hanno sottoposto ad un esame approfondito in particolare la questione se la Scuola cantonale esistente "Halde" debba essere risanata. Dalle verifiche risulta che un risanamento della Scuola cantonale è possibile, ma poco sensato e molto caro. Il risanamento ed il necessario ampliamento comporterebbero spese simili a quelle del concetto globale proposto. In caso di risanamento sarebbero necessari notevoli mezzi finanziari per garantire la sicurezza del traffico, per rendere la costruzione adatta ai portatori di handicap e per soluzioni provvisorie durante i lavori, poiché l'edificio non potrebbe essere utilizzato come scuola per un lungo periodo. Vi si aggiunge il fatto che l'attività scolastica verrebbe fortemente pregiudicata durante la fase di risanamento. Rimarrebbero tutti gli svantaggi di una scuola con più ubicazioni. Contro la variante del risanamento della Scuola cantonale esistente parla chiaramente un confronto delle spese d'esercizio annue, che nel caso delle diverse sedi sono superiori di ca. un milione di franchi all'anno rispetto a quanto sarebbe il caso se venisse realizzato il concetto globale. Il risanamento e l'ampliamento necessario comporterebbero quindi quasi le stesse spese come nel caso della concentrazione dell'impianto scolastico in una sede unica nelle immediate vicinanze degli impianti sportivi ed impedirebbero inoltre il risparmio di una parte delle spese d'esercizio.

Il 16 maggio 2004, care Concittadine e cari Concittadini, con il Vostro SÌ avrete la possibilità di preparare il terreno per il concetto globale "Nuova costruzione e risanamento della Scuola cantonale grigione" di modo che, con spese complessive paragonabili, la Scuola cantonale ritorni ad essere ciò che era una volta. Una Scuola cantonale con un'unica ubicazione e con tutti i vantaggi gestionali a ciò correlati. Una Scuola che mette a disposizione di 1200-1300 adolescenti aule moderne. Una Scuola che espone in misura notevolmente minore gli adolescenti ai rischi del traffico stradale e che è accessibile ai portatori di handicap. E con un Sì, Voi potete fare in modo che, grazie a spese d'esercizio notevolmente inferiori, le finanze cantonali vengano sgravate ogni anno di circa un milione di franchi. Nel contempo scegliete per la Scuola la soluzione più vantaggiosa dal punto di vista gestionale. A mio avviso dobbiamo cogliere quest'opportunità.

Per il benessere, la sicurezza e la salute dei nostri adolescenti, per le esigenze scolastiche e gestionali e in considerazione delle finanze cantonali Vi raccomando, unitamente al Governo ed al Gran Consiglio, di votare SÌ per il progetto "Nuova costruzione e risanamento della Scuola cantonale".

Organo: Dipartimento dell'educazione, della cultura e della protezione dell'ambiente

Fonte: it Dipartimento dell'educazione, della cultura e della protezione dell'ambiente

Data: 29.04.2004

Concept general davart la construcziun e sanaziun da la scola chantunala grischuna - prender ina decisiun determinanta per l'avegnir

da Claudio Lardi, cusseglier guvernativ

L'edifizi existent da la scola chantunala ch'è vegnì construì per ca. 800 scolaras e scolars ha permess en in'emprima fasa d'instruir las partiziuns da la scola media - senza seminari da magisters - en in unic lieu! Pir il dumber fermamain creschent da scolaras e scolars - fin sin 1'500 giuvenils - ha gì per consequenza ch'il manaschi da scola ha stuì vegnir repartì en plirs lieus a Cuira.

Las scolaras ed ils scolars - l'intschess primar cumpiglia la Val dal Rain grischuna, il Scanvetg, il Grischun central, la Mantogna / Tumleastga, Valragn e las vals talianas - frequentan in edifizi da scola chantunala che sa chatta en in fitg nausch stadi da construcziun. Las stanzas da scola na satisfan betg pli a las metodas d'instrucziun d'ozendi e pon vegnir stgaudadas l'enviern per part sin pauc dapli che 15 grads. L'edifizi è umid e contaminà cun il tissi ecologic PCB. El n'è er betg construì tenor ils basegns da las persunas impedidas. Ultra da quai ston ils giuvenils far detg gronds transferiments tranter las singulas lecziuns, e quai betg mo per frequentar las uras da gimnastica. Quests transferiments als exponan als privels dal traffic sin via. La regenza ed il cussegl grond na vulan betg pli tolerar questa situaziun. Els van en quel senn d'accord ch'igl exista in urgent basegn d'agir areguard la construcziun e ch'in engrondiment da la purschida da locals da scola è necessari.

Il project da votaziun chantunal dals 16 da matg 2004 vul en emprima lingia metter a disposiziun a nossas scolaras ed a noss scolars che frequentan la scola chantunala suffizientamain locals da scola adequats e sche pussaivel na vul el betg exponer ils giuvenils als privels dal traffic sin via. Er giuvenils cun impediments u blessuras duain pudair frequentar la scola. Il bainstar, la segirezza e la sanadad dals 1'200 fin 1'300 giuvenils che frequentan la scola chantunala, dastga e duai avair ina gronda valur.

Natiralmain ch'ils 98 milliuns francs dumandads e necessaris per realisar il concept general cun ina nova medioteca, aula e mensa sco er cun la renunzia da l'edifizi da scola da fin uss e sia disfatga, èn ina summa fitg gronda. Ch'il chantun - per cumparegliar - demussa en il quint current per l'onn 2003 expensas da 2,1 milliardas francs ed en il quint d'investiziun talas da 405 milliuns francs, na mida nagut vidlonder. Er il fatg che las investiziuns sa repartan sin plirs onns - ils onns 2005, 2006, 2007 e 2008 vegnan ellas a muntar en media mintgamai 20 milliuns - po relativar questa cifra mo en proporziun cun las expensas totalas.

Jau chapesch fitg bain che Vus, charas votantas e chars votants, s'occupais detagliadamain da quest project e l'examinais. Jau poss As garantir ch'il concept general è vegnì elavurà accuratamain da spezialists da construcziun. Jau As poss medemamain garantir che la cumissiun da construcziun, la regenza, la cumissiun per furmaziun e cultura sco er il cussegl grond èn s'exprimids - suenter in'examinaziun ed analisa dal project intensiva e detagliada - en favur da la realisaziun dal concept general preschent. Tut quests gremis che meritan Vossa fiduzia èn persvadids da la necessitad, commensurabladad e rentabilitad da la schliaziun proponida. Jau As sun engraziaivel, sche Vus approvais la dumonda da credit er en confidenza envers questas instituziuns e mettais cun Voss GEA in accent positiv per las scolaras ed ils scolars futurs da la scola chantunala.

Examinada pli detagliadamain da spezialists è vegnida particularmain la dumonda, sche la scola chantunala existenta sin la Halde possia vegnir sanada. Ils scleriments fatgs per quest intent han mussà ch'ina sanaziun da l'edifizi saja pussaivla, dentant na fetschia strusch senn e saja fitg chara. La sanaziun e la construcziun da l'engrondiment necessari avess per consequenza custs prest uschè auts sco il concept general proponì. En cas d'ina sanaziun fissi d'impunder meds considerabels per la segirezza dal traffic, per la construcziun tenor ils basegns da las persunas impedidas e per edifizis provisoris durant l'activitad da construcziun, perquai che l'edifizi na stess per pli ditg betg pli a disposiziun sco chasa da scola. D'agiuntar èsi ch'il manaschi da scola vegniss pregiuditgà fermamain durant la fasa da sanaziun. Tut ils dischavantatgs d'ina scola cun plirs lieus restassan tals e quals. Cleramain cunter ina varianta cun sanaziun da la scola chantunala existenta pleda ina cumparegliaziun dals custs da gestiun annuals. Cun plirs lieus èn quels onn per onn per ca. in milliun francs pli auts che sch'il concept general vegn realisà. La sanaziun e l'engrondiment necessari fissan pia pli chars che la concentraziun da l'edifizi da scola en in lieu en proxima vischinanza dals implants da sport ed impedess respargns tar ils custs da gestiun.

Ils 16 da matg 2004 avais Vus, charas votantas e chars votants, la schanza da metter - cun in GEA per il concept general "construcziun nova e sanaziun da la scola chantunala" - l'accent uschia, che - en cas da custs totals quasi tuttina auts - la scola chantunala vegn puspè ad esser quai ch'ella è stada ina giada. La scola chantunala cun in unic lieu e cun tut ils avantatgs da manaschi cumbinads cun quai. Ina scola che metta a disposiziun locals da scola moderns per 1200 fin 1300 giuvenils. Ina scola ch'expona ils giuvenils cleramain damain als privels dal traffic sin via e ch'è construida tenor ils basegns da las persunas impedidas. E, cun in GEA pudais Vus metter l'accent uschia, che las finanzas chantunalas vegnan distgargiadas onn per onn per var in milliun francs, grazia als custs da gestiun cleramain pli bass. A medem temp elegis Vus la schliaziun cun il pli grond avantatg per il manaschi da la scola. A mes avis èsi da profitar da questa schanza.

Considerond il bainstar, la segirezza e la sanadad da noss giuvenils, ils basegns da la scola e dal manaschi sco er las finanzas chantunalas As recumond jau ensemen cun la regenza ed il cussegl grond da vuschar GEA al project "construcziun nova e sanaziun da la scola chantunala".

Gremi: departament d'educaziun, cultura e protecziun da l'ambient

Funtauna: rg departament d'educaziun, cultura e protecziun da l'ambient

Data: 29-04-2004